STA กำไรปี 64 โต 66% แตะ 1.58 หมื่นลบ. รับยอดขายถุงมือยางหนุน เคาะปันผล 0.65 บ.
STA กำไรปี 64 โต 66% แตะ 1.58 หมื่นลบ. เพิ่มขึ้นจากปีก่อนที่ 9.53 พันลบ. หลังยอดขายถุงมือยาง-ยางธรรมชาติทะลัก เคาะปันผล 0.65 บ. XD 19 เม.ย.65 กำหนดจ่าย 6 พ.ค.65
21 ก.พ. 2565

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยบริษัทฯ มีกำไรสุทธิที่ 15,846.70 ล้านบาท คิดเป็นอัตรากำไรสุทธิที่ร้อยละ 13.40 ซึ่งเติบโตอย่างมีนัยสำคัญและสร้างสถิติใหม่อีกครั้งจาก 9,531.20 ล้านบาท ในปี 2563 โดยการเติบโตของกำไรสุทธิขับเคลื่อนจาก 2 ธุรกิจหลักของกลุ่มศรีตรัง โดยธุรกิจถุงมือยางเติบโตได้ดีตามสภาวะตลาด และธุรกิจยางธรรมชาติมีการฟื้นตัวอย่างโดดเด่น พร้อมด้วยปริมาณคำสั่งซื้อที่เพิ่มสูงขึ้นอย่างมีนัยสำคัญจากส่วนแบ่งทางการตลาดที่เพิ่มขึ้นจากทั้งตลาดในประเทศและต่างประเทศ
นอกจากนั้นบริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564  และกำไรสะสม เป็นเงินสดในอัตรา หุ้นละ 0.65 บาท กำหนดขึ้นเครื่องหมาย XD วันที่ 19 เม.ย.2565 กำหนดจ่ายเงินปันผลในวันที่ 6 พ.ค.2565